recursal/SuperWikiNEXT-32B huggingface dataset:
***มีลิสฟร็องแซซ*** (ฝรั่งเศส: *Milice française*, "กองกำลังอาสาสมัครฝรั่งเศส") ซึ่งโดยทั่วไปนิยมเรียกว่า ***มีลิส*** (*Milice*) เป็นองค์การกองกำลังกึ่งทหารทางการเมืองที่ก่อตั้งขึ้นเมื่อวันที่ 30 มกราคม ค.ศ. 1943 โดยระบอบวีชี (ด้วยความช่วยเหลือจากนาซีเยอรมนี) เพื่อช่วยสู้รบกับขบวนการต่อต้านฝรั่งเศสในช่วงสงครามโลกครั้งที่สอง หัวหน้ามีลิสอย่างเป็นทางการคือนายกรัฐมนตรีปีแยร์ ลาวาล แต่หัวหน้าปฏิบัติการและผู้นำโดยพฤตินัยคือเลขาธิการโฌแซ็ฟ ดาร์น็อง มีลิสมีส่วนร่วมในการประหารชีวิตแบบเร่งรัดและการลอบสังหาร ช่วยไล่ต้อนชาวยิวและฝ่ายต่อต้านในฝรั่งเศสเพื่อเนรเทศ องค์การนี้สืบทอดมาจากกองทหารอาสาสมัคร *แซร์วิสดอดร์เลฌียอแนร์* (*Service d'ordre légionnaire*) ของดาร์น็อง มีลิสเป็นการแสดงออกถึงลัทธิฟาสซิสต์ที่สุดโต่งที่สุดของระบอบวีชี ท้ายที่สุด ดาร์น็องได้มองเห็นว่า มีลิสเป็นขบวนการทางการเมืองแบบพรรคเดียวของลัทธิฟาสซิสต์สำหรับรัฐฝรั่งเศส

Black-and-white photo of men in uniform with gunsสมาชิกของมีลิสถืออาวุธปืนด้วยปืนเบรนและปืนไรเฟิลลี-เอ็นฟิลด์ หมายเลข 4 ที่ยึดมาจากบริเตน
สมาชิกมีลิสมักทรมานผู้ที่พวกเขาสอบปากคำเพื่อเค้นข้อมูลหรือคำสารภาพ ขบวนการต่อต้านฝรั่งเศสถือว่ามีลิสนั้นอันตรายยิ่งกว่าเกสตาโพและหน่วยเอ็สเอ็ส เพราะพวกเขาเป็นชาวฝรั่งเศสพื้นเมืองที่เข้าใจภาษาถิ่นต่าง ๆ อย่างถ่องแท้ มีความรู้อย่างกว้างขวางเกี่ยวกับเมืองและชนบท และรู้จักผู้คนในท้องถิ่นและผู้ให้ข้อมูลข่าวสาร

อ้างอิง
-------

1. ↑  Martin Blinkhorn, 2003, Fascists and Conservatives: The Radical Right and the Establishment in Twentieth-Century Europe, p. 193, ISBN 1134997124
เกราเทสค์แห่งอาสนวิหารน็อทร์-ดาม
**การท่องเที่ยวในปารีส**เป็นแหล่งรายได้หลัก ปารีสต้อนรับนักท่องเที่ยว 12.6 ล้านคนใน ค.ศ. 2020 โดยวัดจากการเข้าพักในโรงแรม ซึ่งลดลง 73 เปอร์เซ็นต์จาก ค.ศ. 2019 เนื่องจากการระบาดทั่วของโควิด-19 และจำนวนนักท่องเที่ยวต่างชาติลดลงร้อยละ 80.7 กระนั้น บรรดาพิพิธภัณฑ์ได้เปิดอีกครั้งใน ค.ศ. 2021 โดยมีข้อจำกัดด้านจำนวนผู้เข้าชมต่อครั้งและข้อกำหนดให้ผู้เข้าชมสวมหน้ากากอนามัย

ใน ค.ศ. 2018 มีนักท่องเที่ยวต่างชาติจำนวน 17.95 ล้านคนที่ค้างคืนมาเยือนเมืองนี้ โดยส่วนใหญ่มาเพื่อท่องเที่ยวและชอปปิง (และคาดว่าจะเพิ่มขึ้นเป็นสองเท่าหากรวมนักท่องเที่ยวที่ค้างคืนในประเทศ) ส่วนสถานที่ท่องเที่ยวยอดนิยม ได้แก่ อาสนวิหารน็อทร์-ดาม (12 ล้านคนใน ค.ศ. 2017), ดิสนีย์แลนด์ปารีส (11 ล้านคน), มหาวิหารซาเคร-เกอร์ (10 ล้านคน), พระราชวังแวร์ซาย (7.7 ล้านคน), พิพิธภัณฑ์ลูฟวร์ (6.9 ล้านคน), หอไอเฟล (5.9 ล้านคน), ศูนย์ศิลปะและวัฒนธรรมแห่งชาติฌอร์ฌ ปงปีดู (3.33 ล้านคน) ตลอดจนพิพิธภัณฑ์ออร์แซ (3 ล้านคน) ซึ่งนักท่องเที่ยวต่างชาติจำนวนมากที่มายังอาณาบริเวณปารีส ได้แก่ ชาวอังกฤษ, อเมริกัน, เยอรมัน, อิตาลี, จีน และแคนาดา

ใน ค.ศ. 2012 พนักงานกินเงินเดือน 263,212 คนในปารีส หรือร้อยละ 18.4 ของจำนวนคนงานทั้งหมด ได้มีส่วนร่วมในภาคส่วนที่เกี่ยวข้องกับการท่องเที่ยว, โรงแรม, การจัดเลี้ยง, การเดินทาง และการพักผ่อน ส่วนใน ค.ศ. 2014 ผู้มาเยือนปารีสใช้จ่ายไป 1.7 หมื่นล้านดอลลาร์ (13.58 พันล้านยูโร) ซึ่งสูงเป็นอันดับสามของโลกรองจากลอนดอน และนครนิวยอร์ก

ดูเพิ่ม
-------

* flagสถานีย่อยประเทศฝรั่งเศส

* การท่องเที่ยวในประเทศฝรั่งเศส

อ้างอิง
-------

1. ↑  "Le tourisme à Paris - Chiffres clés 2020 (édition 2021)", Official Website of the Paris Convention and Visitor Bureau, retrieved September 10, 2021
2. ↑  "10 Paris facts". Paris Digest. 2018. สืบค้นเมื่อ 2018-09-08.
3. ↑  "Paris Convention and Visitors Bureau- Tourism in Key Figures 2013". คลังข้อมูลเก่าเก็บจากแหล่งเดิมเมื่อ 2014-11-29.
4. ↑  "Mastercard 2014 Global Destination Cities Index" (PDF). คลังข้อมูลเก่าเก็บจากแหล่งเดิม (PDF)เมื่อ 2018-09-16. สืบค้นเมื่อ 2023-05-22.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การท่องเที่ยวในปารีส**

วิกิท่องเที่ยว มีคำแนะนำการท่องเที่ยวสำหรับ ***ปารีส***

* Official Paris website
* Official tourism site

| * ด
* ค
* ก
สถานที่ท่องเที่ยวในกรุงปารีส |
| --- |
| ฝั่งขวาของแม่น้ำ | 
* ประตูชัย
* ประตูชัยแห่งการูแซล
* โบสถ์ซาเคร-เกอร์
* ศูนย์ฌอร์ฌ ปงปีดู
* ศาลาว่าการนครปารีส
* ถนนช็องเซลีเซ
* ทำเนียบประธานาธิบดี (พระราชวังเอลีเซ)
* โบสถ์ลามาดแลน
* จัตุรัสเดอลากงกอร์ด
* จัตุรัสว็องโดม
* พระราชวังหลวง (เลอปาแลรัวยาล)
* เลอกร็องปาแล
* พิพิธภัณฑ์ลูฟวร์
* โรงอุปรากรปาแลการ์นีเย
* สุสานแปร์-ลาแชซ
* สวนตุยเลอรี
* ทรอกาเดโร

 |  |
| ฝั่งซ้ายของแม่น้ำ | 
* เลแซ็งวาลีด
* พิพิธภัณฑ์ออร์แซ
* อนุสรณ์สถานป็องเตอง
* สวนและพระราชวังลุกซ็องบูร์
* หอไอเฟล
* ทำเนียบรัฐบาล

 |
| อีลเดอลาซีเต, อีลแซ็ง-หลุยส์ และแม่น้ำแซน | 
* บาโตมุช
* กงซีแยร์เฌอรี
* อาสนวิหารน็อทร์-ดาม
* แซ็งต์-ชาแปล
* สะพานอะเลคซันดร์ที่ 3
* ปงเนิฟ
* ปงดีเยนา

 |
| สะพาน ถนน และจัตุรัส | 
* สะพานเนิฟ
* สะพานเดซาร์
* สะพานอะเลคซันดร์ที่ 3
* ถนนช็องเซลีเซ
* ช็องเดอมาร์ส
* จัตุรัสเดอลากงกอร์ด
* จัตุรัสบัสตีย์

 |
ปลอกทดลองปืนพลูโทเนียมของ"ทินแมน"ที่ฐานทัพอากาศแวนโดเวอร์ เป็นส่วนหนึ่งของโครงการอัลเบอร์ตาในโครงการแมนฮัตตัน จะเห็นปลอกของระเบิด"แฟตแมน"อยู่ด้านหลัง
**"ทินแมน"** (**Thin Man**,ชื่อเป็นทางการ: **Mark 2**) เป็นระเบิดนิวเคลียร์แบบไกปืนที่ใช้พลูโทเนียม พัฒนาขึ้นโดยสหรัฐอเมริการะหว่างโครงการแมนฮัตตัน ภายหลังการพัฒนาถูกระงับหลังพบว่ามีอัตราเกิดฟิชชันขึ้นเองของพลูโทเนียมที่ได้จากเครื่องปฏิกรณ์นิวเคลียร์มีค่าสูงเกินกว่าจะใช้การออกแบบแบบไกปืนได้

รายละเอียด
----------

การออกแบบ"ทินแมน"เป็นการออกแบบอาวุธนิวเคลียร์ยุคแรกก่อนที่จะสามารถสร้างพลูโทเนียมในเครื่องปฏิกรณ์จากการฉายรังสีของยูเรเนียม-238 พลูโทเนียมที่ได้นี้ถูกสมมุติว่าเหมือนยูเรเนียม-235ที่สามารถเกิดองค์ประกอบจนนำไปสู่การเกิดมวลวิกฤตได้โดยง่ายโดยการยิงส่วนใต้วิกฤตไปสู่ส่วนใต้วิกฤตอื่น เพื่อหลีกเลี่ยงการระเบิดก่อนเวลา กระสุนพลูโทเนียมต้องถูกเร่งความเร็วให้มีความเร็วอย่างน้อยที่สุด 910 ม./วินาที ถ้าไม่เช่นนั้นพลูโทเนียมจะเริ่มเกิดปฏิกิริยาการแบ่งแยกนิวเคลียสก่อนองค์ประกอบจะสมบูรณ์และจะระเบิดก่อนกำหนด

ทินแมนมีเส้นผ่านศูนย์กลาง 2 ฟุต ยาว 18 ฟุต ความยาวเป็นสิ่งที่สำคัญสำหรับกระสุนพลูโทเนียมเพื่อจะได้มีความเร็วเพียงพอก่อนที่จะไปถึงเป้าหมาย มีน้ำหนัก 3,400 กก.

อ้างอิง
-------

1. ↑  Hakim, Joy (1995). *A History of Us: War, Peace and all that Jazz*. New York: Oxford University Press. ISBN 0-19-509514-6.
**การคืนน้ำ** (อังกฤษ: rehydration) เป็นการรักษาภาวะขาดน้ำ ปกติใช้สารละลายน้ำเกลือแร่ (ORS) สารละลายสามัญประจำบ้าน ได้แก่ น้ำเกลือ เครื่องดื่มโยเกิร์ตผสมเกลือ ซุปผักและซุปไก่ใส่เกลือ ก็สามารถให้ได้เช่นกัน ส่วนสารละลายตามครัวเรือน เช่น น้ำที่ใช้เตรียมธัญพืช ซุปไม่ใส่เกลือ น้ำมะพร้าวอ่อน ชาอ่อน (ไม่ใส่สารให้ความหวาน) และน้ำผลไม้สดที่ไม่ใส่สารให้ความหวานสามารถเติมเกลือครึ่งถึงหนึ่งช้อนชา (1.5 ถึง 3 กรัม) ต่อลิตร น้ำจืดสะอาดยังสามารถเป็นของเหลวที่ให้ได้ชนิดหนึ่ง มีสารละลายพาณิชย์ เช่น พีเดียไลท์ (Pedialyte) และหน่วยงานบรรเทาทุกข์อย่างยูนิเซฟ ใช้การแจกจ่ายถุงเกลือและน้ำตาลอย่างกว้างขวาง สิ่งพิมพ์เผยแพร่สำหรับแพทย์ขององค์การอนามัยโลกแนะนำ ORS ทำเอง ซึ่งประกอบด้วยน้ำหนึ่งลิตร และเติมเกลือหนึ่งช้อนชา (3 กรัม) และน้ำตาลสองช้อนโต๊ะ (18 กรัม) (คือ ประมาณ "รสน้ำตา"). ) โครงการการคืนน้ำแนะนำให้เติมน้ำตาลปริมาณเท่ากันแต่เติมเกลือเพียงครึ่งช้อนชา โดยกล่าวว่า การเจือจางที่มากขึ้นนี้มีความเสี่ยงน้อยกว่าและเสียประสิทธิภาพน้อยมาก ทั้งสองหน่วยงานเห็นตรงกันว่า การดื่มน้ำตาลหรือเกลือมากเกินไปสามารถทำให้ภาวะขาดน้ำเลวลงได้

ควรให้สังกะสีและโพแทสเซียมเสริมในปริมาณที่เหมาะสมด้วยหากหาได้ แต่ความพร้อมของธาตุเหล่านี้ไม่ควรชะลอการคืนน้ำ องค์การอนามัยโลกชี้ว่า สิ่งสำคัญที่สุด คือ เริ่มต้นจากการป้องกันภาวะขาดน้ำให้เร็วที่สุด

การอาเจียนเกิดบ่อยระหว่างชั่วโมงแรกหรือชั่วโมงที่สองของการรักษาด้วย ORS โดยเฉพาะอย่างยิ่งหากเด็กดื่มสารละลายเร็วเกินไป แต่การอาเจียนมักไม่มีผลต่อการคืนน้ำ เพราะของเหลวส่วนใหญ่ยังถูกดูดซึมได้ องค์การอนามัยโลกแนะนำว่าหากเด็กอาเจียน ให้รอห้าถึงสิบนาทีและเริ่มให้สารละลายอีกครั้ง แต่ให้ช้าลง

องค์การอนามัยโลกแนะนำว่า เด็กที่ป่วยท้องร่วงให้ได้รับอาหารต่อไป การให้อาหารต่อเนื่องช่วยให้การทำงานของลำไส้ผิดปกติฟื้นตัวเร็วขึ้น ตรงกันข้าม เด็กที่ถูกจำกัดอาหาร มีระยะอาการท้องร่วงนานกว่าและฟื้นฟูการทำงานของลำไส้ช้ากว่า เด็กยังควรได้รับนมแม่ต่อไปด้วย

อ้างอิง
-------

1. 1 2 3 4 5 6  The Treatment Of Diarrhea, A manual for physicians and other senior health workers, World Health Organization, 2005. See "4.2 Treatment Plan A: home therapy to prevent dehydration and malnutrition," "4.3 Treatment Plan B: oral rehydration therapy for children with some dehydration," and "4.4 Treatment Plan C: for patients with severe dehydration" on pages 8 to 16 (12 -20 in PDF). See also "8. MANAGEMENT OF DIARRHOEA WITH SEVERE MALNUTRITION" on pages 22-24 (26-30 in PDF) and "ANNEX 2: ORAL AND INTRAVENOUS REHYDRATION SOLUTIONS" on pages 33-37 (37-41 in PDF).
2. ↑  A GUIDE ON SAFE FOOD FOR TRAVELLERS, WELCOME TO SOUTH AFRICA, HOST TO THE 2010 FIFA WORLD CUP (bottom left of page 1).
3. 1 2  Rehydration Project,  Oral Rehydration Solution Recipe.
**การค้นหาเฉพาะที่** (อังกฤษ: local search) เป็นกลวิธีในการใช้ค้นหาคำตอบแบบหนึ่ง จากเซตของผลเฉลยที่มีขนาดใหญ่มากๆ ซึ่งเป็นไปไม่ได้ที่จะตรวจสอบผลเฉลยทั้งหมดเพื่อให้เจอผลเฉลยที่ดีที่สุด โดยจะมีฟังก์ชันต้นทุนสำหรับพิจารณาแต่ละผลเฉลย เพื่อเปลี่ยนแปลงสถานะของผลเฉลยปัจจุบันที่ค้นหา ไปจนกว่าจะเจอผลเฉลยที่เราพอใจ

ขั้นตอนวิธีการค้นเฉพาะที่นี้ยังเป็นกลวิธีในการแก้ปัญหาการหาค่าเหมาะที่สุดเชิงการจัด (combinatorial optimization problem) ซึ่งเป็นปัญหาเอ็นพีแบบยาก (NP-hard) อีกทั้งยังถูกนำไปประยุกต์ใช้ในหลากหลายวงการ ซึ่งสามารถหาผลเฉลยที่ดีได้สำหรับปัญหาที่พบในทางปฏิบัติ

กระบวนการทำงาน
--------------

ขั้นตอนวิธีการค้นเฉพาะที่จะเริ่มต้นจาก s โดยเป็นผลเฉลยหนึ่งที่อยู่ใน S โดย S เป็นเซตของผลเฉลยที่เป็นไปได้ทั้งหมดของปัญหา แล้วค่อยๆ ตรวจสอบผลเฉลยที่ไม่ห่างไกลจาก s มากไปเรื่อยๆ ว่ามีผลสัมฤทธิ์ที่ดีขึ้นหรือไม่ โดยเราจะมีฟังก์ชัน f(s) สำหรับใช้การคำนวณต้นทุนของผลเฉลย s ฟังก์ชันนี้จะใช้เป็นดัชนีชี้วัดความเหมาะสมของแต่ละผลเฉลย

```
localSearch()
{
	s = initialSolution()
	while not terminate(s) {
		s' = select( next(s) )
		if( accept(s,s') ) then s = s'
	}
}

```

รหัสเทียมข้างต้นเป็นแนวการทำขั้นตอนวิธีการค้นหาเฉพาะที่ โดยเริ่มต้นจะเริ่มจาก initialSolution() แล้วทำงานแบบวนซ้ำสำหรับในการหาผลเฉลยที่เป็นเพื่อนบ้านกับ s คือ s' โดยมีฟังก์ชัน select() เป็นตัวเลือกตัวที่พิจารณา หากผลเฉลย s' ดีกว่า s ก็จะแทนที่ s ด้วย s' โดยมี accept() เป็นตัวตัดสินว่าจะยอมรับ s' หรือไม่ การทำซ้ำนี้จะทำไปเรื่อยๆ จนกว่าความเหมาะสมของ s ที่ได้เราพอใจ

ขั้นตอนวิธีการค้นหาเฉพาะที่นี้มีหัวใจสำคัญอยู่ที่ฟังก์ชันต้นทุน หากกำหนดดีๆ การค้นหาคำตอบก็จะมีประสิทธิภาพ

ลักษณะการค้นหาเฉพาะที่นี้ ถูกนำไปใช้กับขั้นตอนวิธีเกี่ยวกับการค้นหาในแบบอื่นๆ อยู่มากมาย

ตัวอย่างขั้นตอนวิธีที่ใช้การค้นหาเฉพาะที่
-----------------------------------------

1. กลวิธีการค้นอย่างไต่เขา (Hill Climbing) หรือ กลวิธีการค้นแบบสืบเชื้อสายอย่างง่าย (Simple descent)
2. กลวิธีการค้นแบบสืบเชื้อสายอย่างสูงชัน (Steepest descent)
3. Simulated annealing
4. การค้นทาบู (Tabu search)
5. ขั้นตอนวิธีเชิงพันธุกรรม (Genetic algorithm)

อ้างอิง
-------

* Local Search Algorithms เก็บถาวร 2011-08-20 ที่ เวย์แบ็กแมชชีน
* Heuristic Search Techniques[*ลิงก์เสีย*]
* การออกแบบอัลกอริทึม
**การบริโภคยึดจริยธรรม** (อังกฤษ: ethical consumerism, moral purchasing) เป็นการดำเนินกิจกรรม (activism) ของผู้บริโภคชนิดหนึ่งที่ตั้งอยู่บนมโทนัศน์การออกเสียงลงคะแนนด้วยเงิน (dollar voting) เป็นการซื้อผลิตภัณฑ์ที่มีกระบวนการมีจริยธรรม ซึ่งสนับสนุนผู้ผลิตขนาดย่อม และช่างฝีมือในท้องถิ่น ตลอดจนคุ้มครองสัตว์และสิ่งแวดล้อม และคว่ำบาตรการขูดรีดการใช้แรงงานเด็ก ทดลองกับสัตว์ หรือทำลายสิ่งแวดล้อม

คำว่า "การบริโภคยึดจริยธรรม" มีการใช้ครั้งแรกโดยนิตยสารสหราชอาณาจักร ชื่อ Ethical Consumer ตีพิมพ์ครั้งแรกในปี 1989 การจัดอันดับบริษัทจากเกณฑ์วัดเรื่องจริยธรรมและสิ่งแวดล้อมต่อมาเป็นที่แพร่หลาย

ดูเพิ่ม
-------

* การดำเนินกิจกรรมของผู้บริโภค (consumer activism)

อ้างอิง
-------

1. ↑  
	* Giesler, Markus; Veresiu, Ela (2014). "Creating the Responsible Consumer: Moralistic Governance Regimes and Consumer Subjectivity". *Journal of Consumer Research*. **41** (October): 849–867. doi:10.1086/677842.
2. ↑  "Ethical Consumer Or Transient Responsibility". WTVOX. คลังข้อมูลเก่าเก็บจากแหล่งเดิมเมื่อ 2020-05-14. สืบค้นเมื่อ 2020-03-05.
'เซียว' 蕭 (เขียนย่อ: 萧) อ่านออกเสียงทั้งภาษาแต่จิ๋วและแมนดารินและไทยว่า เซียว ภาษาอังกฤษเขียนว่า Hsiao, siao นิยมสะกดว่า Xiao
ซึ่งมีความหมายถึง ดอกหญ้าชนิดหนึ่งสีเขียวจะมีสีเขียวเรืองรองเมือโดนแดดพบมากในหมู่บ้าน แถบซัวเถา และอีกความหมายหนึ่งแปลว่า สวยงาม นั้นเอง

บุคคลที่มีชื่อเสียง ปรากฏในพงศาวดารจีน ครั้งแรก ในสมัยจักรพรรดิฮั่นเกาจู คือ เซียวเหอ ดำรงตำแหน่ง สมุหนายก ประวัติคราวๆ เดิมเป็นเสมียนประจำอำเภอ ซึ่งได้รู้จักกับผู้ใหญ่บ้านนาม หลิวปัง ซึ่งในภายหลัง สถาปนา เป็น พระเจ้าฮั่นเกาจู เซียวเหอ ถือเป็นขุนนางฝ่ายบุ่น ที่ช่วยหลิวปังในการวางแผนทำศึก แผนการปกครอง สร้างกฎหมายต่างๆ ในยุคสถาปนาราชวงค์ฮั่น ที่ภายหลังได้รับการแต่งตั้งเป็นสมุหนายก บรรพบุรุษรุ่นหลังๆ นับถือให้เป็นเทพ แห่งการเรียนรู้

เซียวเป็นชื่อตระกูลหนึ่ง ในหมู่บ้าน เจียอิ้งเฉินเซียง (ปัจจุบันคืออำเภอเหมย) (หมู่บ้านเฉิงเซียง หรือหมู่บ้านตระกูลเซียว) อยู่ทางทิศตะวันออกเฉียงเหนือของ มณฑลกวางตุ้ง แต้จิ๋ว อำเภอเตี่ยอัน และประชากรตระกูลเซียวอาศัยตามหมู่บ้านอิ่วฮึง (แซ่แต้ แซ่เฮง แซ่เซียว) ประเทศจีน ปัจจุบันชุมชนจีนแต้จิ๋วมีอยู่แค่ 4-9 อำเภอ (เช่น เตี่ยเอี้ย เตี่ยอัน โพ้วเล้ง เก๊กเอี๊ยว) ในซัวเถา

ในระหว่างสงครามโลกครั้งที่สอง เกิดการขาดแคลน อาหารและภัยสงคราม ทำให้ประชากรจีนที่อาศัยในซัวเถาเกือบ 2/3 ได้มีการอพยพครั้งใหญ่ ออกไปยังพื้นที่ข้างเคียงและประเทศต่างๆ เช่น มาเลเซีย สิงคโปร และไทย ผ่านทางเมืองท่า ซั่วเถา และเกาะฮองกง ตระกูลเซียวก็เช่นกัน ปรากฏอยู่ในประเทศมาเลเซีย สิงคโปร และไทย

จากประวัติที่มีบันทึก ในประเทศไทยอพยพมาในสมัยรัฐกาลที่ 6 (อ้างอิงประวัติตระกูลสีบุญเรือง, อ้างอิง  เก็บถาวร 2016-01-09 ที่ เวย์แบ็กแมชชีน สามารถค้นข้อมูลเพิ่มเติมได้ตามเวปไซด์นี้) สำหรับในประเทศไทย ลูกหลานได้แตกออกไปหลายนามสกุลมากมาย มีน้อยคนที่ยังคงใช้แซ่เซียว และมีมากคนที่ไม่รู้จักต้นสายสกุลของตน
**ทาเมียร์ นะบาตี** (ฮีบรู: תמיר נבאתי; อังกฤษ: Tamir Nabaty; 4 พฤษภาคม ค.ศ. 1991 – ) เป็นนักกีฬาหมากรุกสากลชาวอิสราเอลระดับแกรนด์มาสเตอร์ และแชมป์หมากรุกสากลของประเทศสองสมัย (ค.ศ. 2013, 2016)

ความสำเร็จด้านหมากรุกสากล
-------------------------

อันดับหนี่งในอัลเบนา ค.ศ. 2010

อันดับสองในเจนไน ค.ศ. 2011

อันดับหนึ่งในรายการ "เบลเกรดโทรฟี" ค.ศ. 2012

อันดับหนึ่งในรายการเช็กโอเพนเชสเฟสติวัล ในปาร์ดูบีตเซ ค.ศ. 2012

ทาเมียร์ชนะรายการหมากรุกสากลชิงแชมป์ประเทศอิสราเอลครั้งแรก ในเอเคอร์ ประเทศอิสราเอล ค.ศ. 2013

อันดับหนึ่งในคาวาลา ค.ศ. 2013

อันดับหนึ่งในชเตาเฟอร์ ค.ศ. 2014

ทาเมียร์ผ่านการคัดเลือกสู่รายการเชสเวิลด์คัพ 2015 แต่เป็นฝ่ายแพ้ไทเบรกในรอบที่ 1 แก่เดวิด นาวารา

อันดับหนึ่งในโฟร์นีดีโซปรา ค.ศ. 2016

ทาเมียร์ทำผลงานอย่างยอดเยี่ยมด้วยผลการแข่ง 8.5/10 ในบอร์ด 3 ของประเทศอิสราเอล ในโอลิมปิกหมากรุกสากลครั้งที่ 42 ที่บากู ค.ศ. 2016

ทาเมียร์ชนะรายการหมากรุกสากลชิงแชมป์ประเทศอิสราเอลเป็นครั้งที่สอง ในทิเบเรียส ค.ศ. 2016

อ้างอิง
-------

1. ↑  "Israel Championship 2013 - The Week in Chess". *www.theweekinchess.com*.
2. ↑  "Israel Championships 2016 - The Week in Chess". *theweekinchess.com*. คลังข้อมูลเก่าเก็บจากแหล่งเดิมเมื่อ 2017-09-23. สืบค้นเมื่อ 2018-06-24.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ทาเมียร์ นะบาตี**

* ทาเมียร์ นะบาตี player profile at Chessgames.com
* Tamir Nabaty chess games at 365Chess.com
**การคำนวนหลังจดหมาย** (อังกฤษ: back-of-the-envelope calculation) คือ การคำนวนคร่าว ๆ โดยปกติแล้วจะถูกจดลงบนเศษกระดาษที่มีอยู่เช่นข้างหลังของซองจดหมาย เป็นการคำนวนที่มากกว่าการเดาทว่าน้อยกว่าการคำนวนจริง ๆ หรือ การพิสูจน์เชิงคณิตศาสตร์ จุดเด่นของการคำนวนหลังจดหมายอยู่ที่การใช้สมมติฐานที่ไม่ซับซ้อน วลีอื่นที่คล้ายกันได้แก่ "หลังผ้าเช็ดปาก" ซึ่งถูกใช้ในวงการธุรกิจเพื่อกล่าวถึงการร่างความคิดเกี่ยวกับผลิตภัณฑ์หรือกิจการออกมาอย่างรวดเร็ว ในภาษาอังกฤษแบบอังกฤษ วลีที่คล้ายกันคือ "หลังกล่องบุหรี่"

ความเป็นมา
----------

ในวงการวิทยาศาสตร์ *การคำนวนหลังจดหมาย* มักถูกโยงเข้ากับนักฟิสิกส์ที่มีชื่อว่า เอนรีโก แฟร์มี ซึ่งเป็นที่รู้จักในการนำวิธีการประมาณสมการที่มีความซับซ้อนอยู่ภายในอันดับของขนาดเดียวโดยใช้การคำนวนง่าย ๆ เขาได้พัฒนาการคำนวนแบบง่ายที่ถูกเรียกว่า "คำถามแฟร์มี" หรือ "การคำนวนหลังจดหมาย" และใช้ใช้เพื่อตอบข้อปัญหาแฟร์มี

แฟร์มีเป็นที่รู้จักในการหาคำตอบที่รวดเร็วและแม่นยำจากคำถามที่มักทำให้คนอื่นติดขัด เหตุการณ์ที่เป็นที่รู้จักมากที่สุดคือ การทดลองอาวุธนิวเคลียร์ครั้งแรกในรัฐนิวเม็กซิโกเมื่วันที่ 16 กรกฎาคม ค.ศ. 1945 ขณะที่คลื่นแรงระเบิดมาถึงเขา แฟร์มีปล่อยเศษกระดาษลงพื้น เขาสามารถเทียบตำแหน่งที่วัดจากการกระเด็นของกระดาษกับตารางและประมาณแรงที่ได้รับได้ เขาประมาณแรงเท่ากับ 10 กิโลตันของทีเอ็นที ขณะที่ตัวเลขที่แท้จริงอยู่ที่ 18.6

ดูเพิ่ม
-------

* Buckingham pi theorem เทคนิคที่มักใช้กันในกลศาสตร์ของไหลเพื่อใช้ประมาณค่าอันดับของขนาด
* ข้อปัญหาแฟร์มี
* Guesstimate
* Scientific Wild-Ass Guess
* วิทยาการศึกษาสำนึก
* Order-of-magnitude analysis
* Rule of thumb
* Sanity testing

บันทึกและอ้างอิง
----------------

1. ↑  NetworkWorld.com: Ethernet, Compaq, Facebook and napkins
2. ↑  Where Fermi stood.
3. ↑  Back of the Envelope Calculations
4. ↑  High School Mathematics at Work: Essays and Examples for the Education of All Students
5. ↑  "Nuclear Weapons Journal, Los Alamos National Laboratory, Issue 2 2005" (PDF). คลังข้อมูลเก่าเก็บจากแหล่งเดิม (PDF)เมื่อ 2018-12-29. สืบค้นเมื่อ 2016-03-14.

แหล่งข้อมูลอื่น
---------------

* Syllabus at UCSD
**วันต่อต้านการตรวจพิจารณาไซเบอร์โลก** (อังกฤษ: World Day Against Cyber Censorship) เป็นงานออนไลน์จัดขึ้นในวันที่ 12 มีนาคมของทุกปี เพื่อระดมการสนับสนุนอินเทอร์เน็ตเดียวและไม่จำกัดซึ่งทุกคนเข้าถึงได้และเพื่อดึงความสนใจไปยังวิธีที่รัฐบาลทั่วโลกกำลังขัดขวางและตรวจพิจารณาเสรีภาพในการพูดออนไลน์ มีการจัดครั้งแรกในวันที่ 12 มีนาคม 2551 ตามคำขอของนักข่าวไร้พรมแดนและองค์การนิรโทษกรรมสากล ฌ็อง-ฟร็องซัว ฌุลียา (Jean-François Julliard) เลขาธิการผู้สื่อข่าวไร้พรมแดน และลาร์รี ค็อกซ์ ผู้อำนวยการบริหารขององค์การนิรโทษกรรมสากล ถูกส่งไปยังเจ้าหน้าที่บริหารของกูเกิล ยาฮู! และบริษัทไมโครซอฟท์เพื่อขอจัดวันดังกล่าว งานมีตราสัญลักษณ์ที่ผู้สื่อข่าวไร้พรมแดนสร้างซึ่งเป็นรูปเมาส์คอมพิวเตอร์เป็นอิสระจากโซ่ตรวน

อ้างอิง
-------

1. ↑  "March 12: 'World Day Against Cyber-Censorship'". *The Atlantic*. 12 March 2011. สืบค้นเมื่อ 21 June 2014.
2. ↑  Copy of a letter เก็บถาวร 2009-03-20 ที่ เวย์แบ็กแมชชีน dated 6 March 2009 from Jean-Francois Julliard, Secretary-General of Reporters Without Borders, and Larry Cox, Executive Director of Amnesty International, to Eric Schmidt, Chief Executive Officer, Google, Carol Bartz, Chief Executive Officer, Yahoo!, Inc. and Steve Ballmer, Chief Executive Officer, Microsoft Corporation.
3. ↑  "World Day Against Cyber Censorship". คลังข้อมูลเก่าเก็บจากแหล่งเดิมเมื่อ 2016-03-13. สืบค้นเมื่อ 12 March 2015.
**ดร.วันดี พลทองสถิตย์** หรือ **นางวันดี พลทองสถิตย์** หรือชื่อในวงการคือ **หมอลำอุดมศิลป์** เป็นศิลปินพื้นบ้านหมอลำที่มีชื่อเสียงทางภาคอีสานของไทยและเป็นศิลปินมรดกอีสาน สาขาศิลปะการแสดง (ลำเรื่อง) ประจำปีพุทธศักราช ๒๕๕๙ จากมหาวิทยาลัยขอนแก่น

ประวัติ
-------

**นางวันดี พลทองสถิตย์** เกิดเมื่อวันอาทิตย์ ที่ 24 ธันวาคม พ.ศ. 2493 (72 ปี) เป็นบุตรคนที่ 6 ในจำนวนพี่น้องทั้งหมด 10 คน เกิดที่บ้านดอนธาตุ ตำบลหนองตูม อำเภอเมือง จังหวัดขอนแก่น

นางวันดี พลทองสถิตย์ เป็นผู้ชื่นชอบในการแสดงหมอลำพื้นบ้านตั้งแต่วัยเด็ก และได้เข้าร่วมแสดงในคณะหมอลำ "สามัคคีรุ่งนคร" เพื่อหารายได้มาแบ่งเบาภาระของครอบครัว ด้วยเป็นผู้ที่มีพรสวรรค์ในการลำ รักในอาชีพหมอลำ เป็นผู้หมั่นฝึกซ้อม มีน้ำเสียงที่ไพเราะและเป็นเอกลักษณ์ จึงเป็นที่รักของครูผู้สอนลำ

วันดี เป็นผู้ที่มีผลงานการแสดงหมอลำนับแต่อดีตถึงปัจจุบันอย่างต่อเนื่อง ในปีพุทธศักราช ๒๕๐๗ ได้มีโอกาสบันทึกเสียงการแสดงหมอลำเผยแพร่ผ่านรายการวิทยุ โดยรับบทเป็นตัวประกอบหลายเรื่อง เช่น นางประกายแก้ว สินธนูปูคำ ท้าวหัวข่อหล่อ สามผัวไม่กลัวบาป เป็นต้น ปีพุทธศักราช ๒๕๐๘ เริ่มเป็นที่รู้จักในอีสาน เมื่อได้รับบทเป็นนางเอกหมอลำ ในการแสดงหมอลำพื้นบ้านเรื่อง "ปลาบู่ทอง" หลังจากนั้น ในปีพุทธศักราช ๒๕๑๐ นางวันดี พลทองสถิตย์ เป็นที่รู้จักและชื่นชอบของคนอีสานมากยิ่งขึ้น เมื่อได้แสดงเป็นนางเอกหมอลำเรื่อง "ขูลู - นางอั้ว" คนอีสานรู้จักนางวันดี พลทองสถิตย์ในนาม "หมอลำอุดมศิลป์" เมื่อได้ตัดสินใจตั้งคณะหมอลำ "อุดมศิลป์" เป็นของตัวเองในปีพุทธศักราช ๒๕๑๖ ด้วยความรักในศิลปะการแสดงหมอลำ หมอลำอุดมศิลป์จึงได้ยึดอาชีพ หมอลำหาเลี้ยงชีพตนเองและครอบครัวมาโดยตลอด โดยไม่คิดจะประกอบอาชีพอื่นใดอีกเลย

จากประสบการณ์อันยาวนานด้านการแสดงหมอลำ กอปรกับความวิริยะอุตสาหะ ความใฝ่รู้ ความสามารถในการลำและพรสวรรค์อันเป็นที่ประจักษ์แก่คนทั่วไป นางวันดี พลทองสถิตย์ จึงได้รับเชิญเป็นอาจารย์พิเศษผู้เชี่ยวชาญด้านศิลปะการแสดงพื้นบ้าน เป็นผู้ประสิทธิ์ประสาทวิชาความรู้แก่นักศึกษา สาขาดนตรีและการแสดงพื้นบ้านคณะศิลปกรรมศาสตร์ มหาวิทยาลัยขอนแก่น ตั้งแต่ปีพุทธศักราช ๒๕๕๒ เรื่อยมาจนถึงปัจจุบัน

นางวันดี พลทองสถิตย์ หรือ หมอลำอุดมศิลป์ ได้รับการยกย่องเชิดชูเกียรติเป็นศิลปินมรดกอีสาน สาขาศิลปะการแสดง (ลำเรื่อง) ประจำปีพุทธศักราช ๒๕๕๙ จากมหาวิทยาลัยขอนแก่น

การงาน
------

* อาจารย์ผู้เชี่ยวชาญ ที่ คณะศิลปกรรมศาสตร์ มหาวิทยาลัยขอนแก่น
* ผู้ทรงคุณวุฒิ สำนักวัฒนธรรม มหาวิทยาลัยขอนแก่น

รางวัลเกียรติคุณ
----------------

* 2559 - ศิลปินมรดกอีสาน สาขาศิลปะการแสดง (ลำเรื่อง) ประจำปีพุทธศักราช ๒๕๕๙ จากมหาวิทยาลัยขอนแก่น
* 2561 - รางวัลเกียรติยศหมอลำฝังเพชร จากรายการไมค์ทองคำหมอลำฝังเพชร
* 2562 - ปริญญาดุริยางคศาสตรดุษฎีบัณฑิตกิตติมศักดิ์ สาขาดุริยางคศิลป์ มหาวิทยาลัยขอนแก่น
**เดธแคบฟอร์คิวตี** (อังกฤษ: Death Cab for Cutie) เป็นวงอินดี้ร็อกอเมริกัน ก่อตั้งวงในเบลลิงแฮม รัฐวอชิงตันในปี 1997 สมาชิกวงประกอบด้วย เบนจามิน กิบบาร์ด (ร้อง, กีตาร์), คริส วอลลา (กีตาร์ ภาคผลิต), นิก ฮาร์เมอร์ (เบส) และเจสัน แม็กเกอร์ (กลอง) กิบบาร์ดได้ชื่อวงมาจากชื่อเพลงที่เขียนโดยนีล อินเนสและวิเวียน สแตนแชล ที่แสดงโดยวงบอยโซด็อกดู-ดาห์แบนด์ ในภาพยนตร์ของวงเดอะบีตเทิลส์ในปี 1967 ที่ชื่อ *Magical Mystery Tour*

ผลงานอัลบั้มแรกของกิบบาร์ดที่ชื่อ *You Can Play These Songs with Chords* ออกเป็นเดโม่และทำให้พวกเขาได้สัญญากับค่ายเพลงบาร์ซักเรเคิดส์ และเป็นเวลาที่กิลลาร์ดตัดสินใจจะขยับขยายงานให้ครบวง และได้หาสมาชิกเข้าร่วม วงออกผลงานอัลบั้ม 6 สตูดิโออัลบั้ม 5 อีพี และ 1 เดโฒ่ ผลงานชุด *Narrow Stairs* ออกขายเมื่อวันที่ 12 พฤษภาคม ค.ศ. 2008 ในสหราชอาณาจักรและเมื่อ 13 พฤษภาคม 2008 ในสหรัฐอเมริกา

อ้างอิง
-------

1. ↑  Mitchum, Rob (November 25, 2002). "You Can Play These Songs with Chords Review". Pitchfork Media. คลังข้อมูลเก่าเก็บจากแหล่งเดิมเมื่อ 2008-03-22. สืบค้นเมื่อ 2008-04-27.
2. ↑  "Death Cab For Cutie Announce UK Shows". XFM. คลังข้อมูลเก่าเก็บจากแหล่งเดิมเมื่อ 2008-05-02. สืบค้นเมื่อ 2008-04-20.
คริสเตียโน โรนัลโด (ซ้าย) และ ลิโอเนล เมสซี่ (ขวา) ฉลองหลังการทำประตู
**การฉลองการทำประตู** (อังกฤษ: Goal celebration) ในการแข่งขันกีฬา เป็นการฝึกท่าแสดงความยินดีพื่อฉลองการทำประตู โดยปกติแล้วการเฉลิมฉลองจะแสดงโดยผู้ทำประตู และอาจรวมถึงเพื่อนร่วมทีม ผู้จัดการ หรือเจ้าหน้าที่ผู้ฝึกสอน หรือผู้สนับสนุนทีม ในขณะเดียวกันอาจหมายถึงการเฉลิมฉลองการทำประตูโดยทั่วไป คำนี้ยังสามารถนำไปใช้กับการกระทำเฉพาะ เช่น ผู้เล่นถอดเสื้อหรือตีลังกา โดยทั่วไปแล้ว การเฉลิมฉลองมีความสำคัญมากกว่าในกีฬาที่มีโอกาสทำคะแนนได้น้อยกว่า เช่น ฟุตบอล และฮอกกี้น้ำแข็ง ซึ่งคะแนนมีความสำคัญมากกว่า

มีการฉลองการทำประตูมากมาย เช่นในรูปปั้น (ตีแยรี อ็องรี) โฆษณา (โรนัลโด) แสตมป์ (เปเล่) ปกนิตยสาร หรือในวิดีโอเกม คริสเตียโน โรนัลโด แกเร็ธ เบล ลิโอเนล เมสซี่ และอื่น ๆ อีกมากมาย เช่น ซีรี่ส์*ฟีฟ่า'*

ดูเพิ่ม
-------

* iconสถานีย่อยฟุตบอล

* วัฒนธรรมฟุตบอล
* อาบน้ำเกเตอเรด
* การบุกรุกสนาม
* ฉลองทัชดาวน์
* ลองฉลอง

อ้างอิง
-------

1. ↑  "Fifa 14 celebrations: How to do Gareth Bale, Ronaldo, and Lionel Messi's signature moves". *The Mirror*. Retrieved 6 September 2014
2. ↑  "The Evolution of EA Sport's FIFA 14 Video Game". ABC News. สืบค้นเมื่อ 29 September 2018.
3. ↑  "8 new celebrations we'd love to see in FIFA 18". *FourFourTwo*. สืบค้นเมื่อ 5 November 2018.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การฉลองการทำประตู**
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ทินลิซซี** (อังกฤษ: Thin Lizzy) เป็นวงฮาร์ดร็อกจากกรุงดับลิน ประเทศไอร์แลนด์ ก่อตั้งในปี 1969 ด้วย 2 ผู้ก่อตั้งหลัก ได้แก่มือกลองไบรอัน ดาว์นีย์ (Brian Downey) และมือเบสและร้องนำ ฟิล ลินอตต์ (Phil Lynott) ซึ่งพวกเขารวมกลุ่มกันสมัยเรียนอยู่ในโรงเรียน โดยมีลินอตต์ ที่ถือเป็นไอคอนของวง ซึ่งได้รับการจดจำด้วยเอกลักษณ์ไว้หนวดอ่อนๆและทรงผมบ๊อบ เขาได้ร่วมอัดสตูดิโอกับวงถึง 12 อัลบั้ม ทินลิซซีมีเพลงที่ประสบความสำเร็จอย่างสูงอาทิเช่น "วิสกีย์อินเดอะจาร์" (Whiskey in the Jar), "เจลล์เบรค" (Jailbreak) และ "เดอะบอยส์อาร์แบ๊กค์อินทาวน์" (The Boys Are Back in Town) ซึ่งเพลงเหล่านี้ยังคงถูกนำมาเล่นบ่อยครั้งในสไตล์ฮาร์ดร็อกและคลาสสิกร็อกตามเสียงวิทยุ นับตั้งแต่ลินอตต์เสียชีวิตลงในปี 1986 ด้วยวัยเพียง 36 ปี กระแสความนิยมของทินลิซซีก็หายไป จนต่อมาสมาชิกวงรุ่นที่ร่วมเล่นกับลินอตต์ก็กลับมารวมอีกครั้งทั้งมือกีตาร์ สกอตต์ กอร์แฮม (Scott Gorham ) และจอห์น ไซเคส (John Sykes) แม้ว่าไซเคสจะออกไปในปี 2009 ก็ตาม กอร์แฮมก็ยังคงวงชื่อนี้ไว้ต่อ โดยได้มือกลองไบรอัน โดนีย์มาร่วม (Brian Downey) 

ทินลิซซีภายใต้มือเบสและร้องนำอย่าง ลินอตต์ ซึ่งแต่งเพลงเกือบทุกเพลงของวง และถือเป็นชาวไอริชผิวสีคนแรกๆที่ถือว่าประสบความสำเร็จอย่างสูงในวงการร็อก ทินลิซซี ยังประกอบด้วยมือกีตาร์ที่สร้างความสำเร็จให้กับเพลงในสไตล์ฮาร์ดร็อกและรวมถึงมือกลองที่คอยสร้างจังหวะเคียงคู่กับลินอตต์ในฐานะมือเบส วงได้เปลี่ยนสมาชิกบ่อยครั้ง เคยมีครั้งหนึ่งที่เปิดรับสมาชิกที่เป็นคาทอลิกและโปรแตสแตนท์ ในช่วงที่ไอร์แลนด์กำลังมีปัญหาเรื่องนิกายกันอยู่ ดนตรีของพวกเขาส่งผลต่ออิทธิพลต่อหลายแนวดนตรี ทั้ง บลูส์, โซล, ไซเคเดลิกร็อก และรวมถึงดนตรีโฟล์คพื้นบ้านของชาวไอริช แต่ทินลิซซีมักจะถูกจัดเป็นวงฮาร์ดร็อกและในบางครั้งก็เป็นถึงขั้นเฮฟวีเมทัล อ้างจากนิตยสารโรลลิงสโตน ก็ได้กล่าวว่าทินลิซซี เป็นวงฮาร์ดร็อกอย่างแท้จริง "แสนจะห่างไกลจากเสียงร้องแนวเมทัลยุค 70".

สมาชิก
------

สมาชิกปัจจุบัน
* สกอตต์ กอร์แฮม – กีตาร์, ประสานเสียง (1974–83, 1996–2001, 2004–)
* ดาร์เรน วาร์ตัน – คีย์บอร์ด, เสียงร้อง(1981–83, 1996–2001, 2010–)
* ริกคี วอร์วิค – เสียงร้องหลัก, กีตาร์ (2010–)
* เดมอน จอห์นสัน – กีตาร์, ประสานเสียง (2011–)
* มิคคี ดี – กลอง, เครื่องตี (2016–)

อัลบั้ม
-------

* *Thin Lizzy* (1971)
* *Shades of a Blue Orphanage* (1972)
* *Vagabonds of the Western World* (1973)
* *Nightlife* (1974)
* *Fighting* (1975)
* *Jailbreak* (1976)
* *Johnny the Fox* (1976)
* *Bad Reputation* (1977)
* *Black Rose: A Rock Legend* (1979)
* *Chinatown* (1980)
* *Renegade* (1981)
* *Thunder and Lightning* (1983)

อ้างอิง
-------

1. ↑  "Thin Lizzy star dies". *BBC News*. 4 January 2006. สืบค้นเมื่อ 24 June 2015.
2. ↑  Thin Lizzy: Biography. *AllMusic*
3. ↑  Thin Lizzy. *Rolling Stone*.
**ลอตเตเวิลด์ทาวเวอร์** (อังกฤษ: Lotte World Tower, เกาหลี: 롯데월드타워) คือ ตึกระฟ้า 123 ชั้น สูง 555.7 เมตร (1,823 ฟุต) ตั้งอยู่ในกรุงโซล ประเทศเกาหลีใต้ เปิดตัวสู่สาธารณะเมื่อวันที่ 11 เมษายน ค.ศ. 2017 และในปัจจุบันเป็นอาคารที่สูงที่สุดในเกาหลีใต้ และสูงเป็นอันดับ 6 ของโลก

ใน ค.ศ. 1989 อาคารได้รับการออกแบบเป็นครั้งแรกและมีแผนการก่อสร้าง การออกแบบเปลี่ยนแปลงอีกครั้งในปี 1994, 1995 และ 1997 การออกแบบลอตเตเวิลด์ครั้งที่ 2 ใน ค.ศ. 2002 ซึ่งคล้ายคลึงกับการเลียนแบบหอไอเฟลของฝรั่งเศส การแก้ไขภาพที่มองเห็นจากมุมสูงจากปี 2004 - 2006 ถูกเปลี่ยน 7 ครั้งในปี 2008 และการออกแบบถูกเปลี่ยนในปี 2009 และเริ่มสร้างฐานราก เดอะชาร์ดของอังกฤษถูกกล่าวว่าคล้ายคลึงกับการออกแบบนี้ การออกแบบของเดอะชาร์ดโดยสถาปนิกชาวอิตาลีที่มีชื่อเสียง Renzo Piano เริ่มในปี 2008 และเสร็จสมบูรณ์ในปี 2012 บรรยากาศภายใน ลิฟต์ และพื้นที่ด้านนอกของหลังคาอาคารมีความคล้ายกัน 

ลอตเตเวิลด์ทาวเวอร์คือหมุดหมายของกรุงโซล ซึ่งเป็นอาคาร 100 ชั้นแห่งแรกของเกาหลีใต้ แนวคิดการออกแบบเป็นรูปกรวยเรียวยาวและค่อยๆโค้งออกด้านข้างอย่างนุ่มนวล กระจกสีอ่อนภายนอกได้แรงบันดาลใจจากเซรามิกเกาหลีและลักษณะเฉพาะของลวดลายประดับ

อ้างอิง
-------

1. ↑  KPF Pen 555m Tall Korean Tower เก็บถาวร 2010-01-03 ที่ เวย์แบ็กแมชชีน skyscrapernews.com

สมุดภาพ
-------

* ตุลาคม 2007ตุลาคม 2007
* ตุลาคม 2011ตุลาคม 2011
* เมษายน 2013เมษายน 2013
* ตุลาคม 2013ตุลาคม 2013
* ธันวาคม 2013ธันวาคม 2013
* ธันวาคม 2013 (ระยะใกล้)ธันวาคม 2013 (ระยะใกล้)
* มิถุนายน 2014 (สำนักงานเขต Songpa ภายใต้การก่อสร้างของลอตเตเวิลด์ทาวเวอร์)มิถุนายน 2014 (สำนักงานเขต Songpa ภายใต้การก่อสร้างของลอตเตเวิลด์ทาวเวอร์)
* กรกฎาคม 2014 (ระยะใกล้)กรกฎาคม 2014 (ระยะใกล้)
* สิงหาคม 2015สิงหาคม 2015
* กันยายน 2015กันยายน 2015
* 18 กันยายน 2016 วิวจากเฮลิคอปเตอร์18 กันยายน 2016 วิวจากเฮลิคอปเตอร์
* 7 ตุลาคม 20177 ตุลาคม 2017
* 11 เมษายน 201911 เมษายน 2019
วันต่อต้านการทุจริตสากล
อนุสัญญาสหประชาชาติว่าด้วยการต่อต้านการทุจริต
**วันต่อต้านการทุจริตสากล** (อังกฤษ: International Anti-Corruption Day) ตรงกับวันที่ 9 ธันวาคม ของทุกปี กำหนดขึ้นตั้งแต่อนุสัญญาสหประชาชาติว่าด้วยการต่อต้านการทุจริต (United Nations Convention against Corruption) ได้รับการรับรองเมื่อวันที่ 31 ตุลาคม 2546 เป็นต้นมา

ภูมิหลัง
--------

ความตอนหนึ่งของอนุสัญญาข้างต้นว่า สหประชาชาติ

> 
> "เป็นกังวลเกี่ยวกับความร้ายแรงของปัญหาและภัยคุมคามเสถียรภาพและความมั่นคงของสังคมอันเป็นผลมาจากการทุจริต ซึ่งบ่อนทำลายสถาบันและคุณค่าแห่งประชาธิปไตย คุณค่าทางจริยธรรม และความยุติธรรม ตลอดจนเป็นภัยต่อการพัฒนาการอันยั่งยืนและหลักนิติธรรม"
> 
> 
> 

จึงให้อนุสัญญามีอำนาจ

> 
> "ส่งเสริมและสร้างเสริมมาตรการป้องกันและปราบปรามการทุจริตให้มีประสิทธิภาพและประสิทธิผลยิ่งขึ้น...ส่งเสริม อำนวยความสะดวก และสนับสนุนความร่วมมือระหว่างประเทศและความช่วยเหลือทางวิชาการในการป้องกันและปราบปรามการทุจริต...[ตลอดจน] ส่งเสริมให้การบริหารราชการและทรัพย์สินแผ่นดินเป็นไปอย่างซื่อสัตย์สุจริต มีผู้รับผิดชอบ และสมควร..."
> 
> 
>

การรณรงค์ "คอร์รัป 'ฉัน' ไม่ขอรับ"
----------------------------------

การรณรงค์ "คอร์รัป 'ฉัน' ไม่ขอรับ" (Your NO Counts) เป็นขบวนการระหว่างประเทศซึ่งโครงการพัฒนาสหประชาชาติ (United Nations Development Programme) และสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime) ร่วมกันจัดขึ้นในวันต่อต้านการทุจริตสากลเพื่อสร้างความตระหนักรู้ถึงการทุจริตและวิธีต่อต้านการทุจริต

ในปี 2553 การรณรงค์นี้มีเป้าหมายแสดงให้เห็นว่า การทุจริตเป็นที่กีดขวางความร่วมมือในอันที่จะบรรลุเป้าหมายการพัฒนาสหัสวรรษเช่นไร บ่อนทำลายประชาธิปไตยและหลักนิติธรรมเช่นไร กับทั้งชักนำไปสู่การละเมิดสิทธิมนุษยชน บิดเบือนการตลาด พาความวินาศมาสู่คุณภาพชีวิต รวมถึงส่งผลให้เกิดความผิดอาญาซึ่งกระทำกันเป็นองค์การ การก่อการร้าย และภยันตรายอื่นต่อความมั่นคงของมนุษย์เช่นไร

ดูเพิ่ม
-------

* Transparency International
* อนุสัญญาสหประชาชาติว่าด้วยการต่อต้านการทุจริต

อ้างอิง
-------

1. ↑
**วันนักบินอวกาศ** (อังกฤษ: Cosmonautics Day, รัสเซีย: День Космона́втики) เป็นวันหยุดในรัสเซียและบางประเทศอดีตสหภาพโซเวียตอื่น ตรงกับวันที่ 12 เมษายนของทุกปี เพื่อเฉลิมฉลองการบินอวกาศครั้งแรกของมนุษย์ในวันที่ 12 เมษายน พ.ศ. 2504 โดยนักบินอวกาศโซเวียตวัย 27 ปี ยูริ กาการิน เขาได้ปฏิบัติภารกิจโคจรรอบโลกด้วยเวลา 1 ชั่วโมง 48 นาที บนยานอวกาศวอสตอค 1

วันหยุดนี้ได้รับการกำหนดขึ้นในสหภาพโซเวียตอีกหนึ่งปีให้หลัง คือ วันที่ 9 เมษายน พ.ศ. 2505 ในรัสเซียสมัยใหม่ มีการเฉลิมฉลองตามมาตรา 1.1 แห่งกฎหมาย "ว่าด้วยวันความรุ่งโรจน์ทางทหารและวันระลึกในรัสเซีย" (On the Days of Military Glory and the Commemorative Dates in Russia)

เที่ยวบินของกาการินเป็นความสำเร็จฉับพลันและน่าประหลาดใจสำหรับโครงการอวกาศโซเวียต กาการินกลายเป็นวีรบุรุษประจำชาติของสหภาพโซเวียตและค่ายตะวันออก ตลอดจนบุคคลมีชื่อเสียงทั่วโลก หนังสือพิมพ์สำคัญทั่วโลกตีพิมพ์ชีวประวัติของเขาและรายละเอียดของเที่ยวบินนั้น มอสโกและนครอื่นในสหภาพโซเวียตจัดการสวนสนาม ซึ่งมีขนาดเป็นรองแต่เพียงการสวนสนามในโอกาสได้รับชัยชนะในสงครามโลกครั้งที่สองเท่านั้น กาการินได้รับเกียรติยศสูงสุดของโซเวียต คือ ชื่อเรียกวีรบุรุษแห่งสหภาพโซเวียต โดยผู้นำโซเวียต นิกิตา ครุสชอฟ

วันที่ 7 เมษายน พ.ศ. 2554 สมัชชาใหญ่แห่งสหประชาชาติผ่านข้อมติประกาศให้วันที่ 12 เมษายน เป็นวันการบินอวกาศมนุษย์ระหว่างประเทศ

อ้างอิง
-------

ดูเพิ่ม
-------


คอมมอนส์ มีภาพและสื่อเกี่ยวกับ:  
**วันนักบินอวกาศ**

* คืนยูริ
สำหรับผู้สังเกตบนโลก สมมติว่า ณ เวลา {\displaystyle 1} นั้นดวงอาทิตย์และดาวฤกษ์ที่อยู่ไกลโพ้นอยู่ ณ จุดเหนือศีรษะในเวลาเดียวกัน ที่เวลา {\displaystyle 2} โลกหมุนรอบตัวเอง 360 องศา และดาวฤกษ์ดวงเดิมอยู่ที่จุดเหนือศีรษะอีกครั้ง ({\displaystyle 1} → {\displaystyle 2} = {\displaystyle 1} วันดาราคติ) อย่างไรก็ตาม ดวงอาทิตย์ก็ขึ้นสู่เหนือศีรษะในเวลา {\displaystyle 3} ซึ่งช้ากว่า {\displaystyle 2} เล็กน้อย ({\displaystyle 1} → {\displaystyle 3} = {\displaystyle 1} วันสุริยคติ)
**วันดาราคติ** (sidereal day) เป็นการแบ่งช่วงระยะเวลาแบบหนึ่งตามการเคลื่อนที่ในรอบวันเทียบกับตำแหน่งดาวฤกษ์ที่ปรากฏ

วันดาราคติปรากฏ
---------------

**วันดาราคติปรากฏ** (apparent sidereal day) คือเวลาที่โลกหมุนรอบตัวเองไปครบรอบ 360 องศา หรือพูดให้เจาะจงกว่านั้นคือ ช่วงเวลาระหว่างที่ดาวฤกษ์ที่ใช้อ้างอิงเคลื่อนผ่านเส้นเมริเดียน 2 ครั้ง วันดาราคติปรากฏนั้นสั้นกว่าวันสุริยคติประมาณ 3 นาที 56 วินาที (86,400 วินาที) ซึ่งหมายความว่าโลกหมุนไปในทิศทางเดียวกับที่โคจรรอบดวงอาทิตย์ แม้ว่าโลกจะหมุนรอบ 360 องศาเมื่อเทียบกับดาวฤกษ์ แต่ในระหว่างนั้นโลกก็หมุนรอบดวงอาทิตย์ไปด้วย เมื่อมองเทียบกับดวงอาทิตย์แล้วจะต้องใช้เวลามากขึ้นอีกประมาณ 4 นาทีจึงจะเหมือนว่าหมุนครบรอบ

คาบการโคจรของโลกอยู่ที่ประมาณ 365.2422 วัน ดังนั้นความแตกต่างระหว่างวันดาราคติปรากฏกับวันสุริยคติคือ (360 องศา/ประมาณ 365.2422 วัน) x (86400 วินาที/360 องศา) = ประมาณ 236 วินาที = ประมาณ 3 นาที 56 วินาที

เหตุผลที่การนับวันดาราคติ 1 ปีมากกว่าการนับวันโดยปกติไป 1 วัน ก็คือเพราะโลกโคจรรอบดวงอาทิตย์ไปทีละน้อยทุก ๆ วัน ดังนั้นสำหรับผูสังเกตการณ์ที่อยู่บนโลกเมื่อผ่านไป 365 + 1/ 4 วัน โลกก็จะหมุนรอบตัวเองไป 366 + 1/4 รอบ (โลกโคจรไปในทิศทางเดียวกับการหมุนรอบตัวเอง ทั้งคู่จะทวนเข็มนาฬิกาเมื่อมองจากทิศเหนือ)

วันดาราคติเฉลี่ย
----------------

เวลาเที่ยงคืน 0 นาฬิกาของเวลาดาราคติคือเวลาที่จุดวสันตวิษุวัตเคลื่อนผ่านเหนือเส้นเมริเดียน

**วันดาราคติเฉลี่ย** (mean sidereal day) คือวันดาราคติที่คำนวณจากการข้ามเส้นเมริเดียนของจุดวสันตวิษุวัตเฉลี่ย ไม่ใช่การข้ามเส้นเมริเดียนจริง
**เดนิส ซวิซดิช** (บอสเนีย-โครเอเชีย-มอนเตเนโกร-เซอร์เบีย: *Denis Zvizdić / Денис Звиздић*) เป็นนักการเมืองชาวบอสเนียที่มีชื่อเสียง เป็นอดีตประธานสภารัฐมนตรีของประเทศบอสเนียและเฮอร์เซโกวีนา อดีตนายกรัฐมนตรี รัฐซาราเยโว และ ประธานรัฐสภาคนปัจจุบันของประเทศบอสเนียและเฮอร์เซโกวีนา 

ในฐานะประธานสภารัฐมนตรีแห่งประเทศบอสเนียและเฮอร์เซโกวีนา เขาได้รับการโหวดจากรัฐสภาทั้งหมด 40 เสียง เลือกเขา 28 เสียง ในระหว่างการดำรงตำแหน่งเขาพัฒนาศักยภาพเศรษฐกิจของบอสเนียและเฮอร์เซโกวีนา และให้สัญญากับสหภาพยุโรปที่จะผลักดันประเทศเข้าสู่การเป็นสมาชิกสหภาพยุโรป ซวิซดิชได้รับการเสนอชื่อให้เป็นประธานรัฐสภาเมื่อวันที่ 6 สิงหาคม ค.ศ. 2019 ตามรัฐธรรมนูญของบอสเนียและเฮอร์เซโกวีนา ผู้นำรัฐบาลจะดำรงตำแหน่งผู้นำนิติบัญญัติพร้อมกันไม่ได้ ในช่วงวิกฤตการณ์ดังกล่าว ส่งผลให้คณะประธานาธิบดีที่มีเฌลย์กอ ก็อมชิช, มิโลรัด โดดิก และ เชฟิก จาเฟโรวิช จัดประชุมฉุกเฉินและเสนอชื่อซอรัน เตเกลติยา เป็นประธานสภารัฐมนตรีแห่งบอสเนียและเฮอร์เซโกวีนาคนใหม่ ให้รัฐสภาโหวดยอมรับ ในวันที่ 5 ธันวาคม ค.ศ. 2019 ซึ่งทำให้ซอรัน เตเกลติยา เป็นนายกรัฐมนตรีคนต่อไปของประเทศบอสเนียและเฮอร์เซโกวีนา

ตั้งแต่ ค.ศ. 1991 เดนิส ซวิซดิช เป็นสมาชิกและรองประธานพรรคกิจประชาธิปไตยแห่งบอสเนียและเฮอร์เซโกวีนา หรือพรรคกิจประชาธิปไตยแห่งบอสเนียและเฮอร์เซโกวีนา จนกระทั่งลาออกเมื่อ ค.ศ. 2021
แผนผังของลองชิป ตัวเรือติดตั้งเกราะเสมอไป
**ลองชิป** (อังกฤษ: Longship) เป็นประเภทเฉพาะของเรือรบสแกนดิเนเวียประเภทที่มีประวัติศาสตร์มายาวนาน การมีอยู่ของลองชิปได้รับการพิสูจน์แล้วโดยโบราณคดี และมีการบันทึกไว้อย่างน้อยในศตวรรษที่สี่ก่อนคริสต์ศักราช ลองชิปถูกคิดค้นและใช้งานโดยชาวนอร์ส (หรือที่รู้จักกันทั่วไปในชื่อไวกิง) เพื่อการค้า การสำรวจ และการทำสงครามในยุคไวกิง หลายลักษณะพิเศษของลองชิปถูกนำไปใช้โดยวัฒนธรรมอื่น เช่น แองโกล-แซกซอน และยังคงมีอิทธิพลต่อการต่อเรือมานานหลายศตวรรษ

การออกแบบของลองชิปมีวิวัฒนาการมาหลายศตวรรษ แต่ลองชิปในรูปแบบสมบูรณ์ปรากฏระหว่างศตวรรษที่ 9 ถึง 13 ลักษณะและรูปลักษณ์ของเรือเหล่านี้สามารถเห็นได้ในประเพณีการสร้างเรือของสแกนดิเนเวียมาจนถึงปัจจุบัน ทักษะและวิธีการเฉพาะที่ใช้ในการสร้างลองชิปยังคงใช้อยู่ทั่วโลก โดยมักมีการดัดแปลงให้เข้ากับแต่ละสมัย ลองชิปทั้งหมดเคยทำจากไม้ มีใบเรือเป็นผ้า (ขนสัตว์ทอ) และมีรายละเอียดและการแกะสลักบนตัวเรือหลากหลายแบบ

ประวัติศาสตร์
-------------

ไวกิงลองชิปเป็นอาวุธทางเรือที่ทรงพลังในสมัยนั้นและเป็นสมบัติล้ำค่า การค้นพบทางโบราณคดีพบว่าลองชิปไม่ได้มาตรฐาน เรือมีรูปร่างหลากหลายตามนักออกแบบไปจนถึงสถานที่ และมักมีลักษณะเฉพาะของภูมิภาค ตัวอย่างเช่น การเลือกวัสดุส่วนใหญ่ถูกกำหนดโดยป่าในภูมิภาคนั้น ๆ เช่น ทำมาจากต้นสนในนอร์เวย์และสวีเดน และต้นโอ๊กในเดนมาร์ก ยิ่งกว่านั้น ไวกิงลองชิปแต่ละลำมีคุณสมบัติเฉพาะที่ปรับให้เข้ากับสภาพธรรมชาติของบริเวณที่แล่นเรือ

ลองชิปมักจะเป็นของชุมชนชาวนาชายฝั่งหรือได้รับมอบหมายจากกษัตริย์ในช่วงเวลาที่เกิดความขัดแย้ง เพื่อที่จะรวบรวมกองทัพเรือขนาดใหญ่และทรงพลังได้อย่างรวดเร็ว ในขณะที่ชาวนอร์สใช้ลองชิปในสงคราม ส่วนใหญ่ใช้เป็นพาหนะขนส่งทหาร ไม่ใช่เรือรบ ในศตวรรษที่ 10 ในการต่อสู้นอกชายฝั่งบางครั้งลองชิปจะถูกมัดไว้ด้วยกัน เพื่อสร้างแท่นที่มั่นคงสำหรับการทำสงครามทหารราบ ในช่วงจุดสูงสุดของการขยายอาณาเขตของชาวไวกิงในศตวรรษที่ 9 กองเรือขนาดใหญ่ออกโจมตีจักรวรรดิแฟรงก์ที่กำลังสลายโดยโจมตีแม่น้ำที่เดินเรือได้เช่นแม่น้ำแซน รูอองถูกยึดในปี ค.ศ. 841 หนึ่งปีหลังจากการเสียชีวิตของจักรพรรดิหลุยส์ผู้ศรัทธา บุตรชายของชาร์เลอมาญ และเรือเดนมาร์ก 600 ลำโจมตีฮัมบูร์กในปี 845 ในปีเดียวกัน เรือ 129 ลำกลับมาโจมตีแม่น้ำแซน ลองชิปถูกเรียกว่า "เรือมังกร" โดยศัตรูเช่นชาวอังกฤษ เพราะมีหัวเรือเป็นรูปมังกร ชาวนอร์สเก่งในสถาปัตยกรรมกองทัพเรือ และในช่วงยุคกลางตอนต้นชาวนอร์สถือว่าก้าวหน้ามากในเวลานั้น

อ้างอิง
-------

1. ↑  Jan, Bill (2003). "Scandinavian Warships and Naval Power in the Thirteenth and Fourteenth Centuries". *War at Sea in the Middle Ages and the Renaissance*. **14**: 35–52. ISBN 9780851159034. JSTOR 10.7722/j.ctt81rtx.9.
2. ↑  Bruun, Per (1997). "The Viking Ship". *Journal of Coastal Research* (ภาษาอังกฤษ). **13** (4): 1282–1289. JSTOR 4298737.
3. ↑  M Magnusson. The Vikings. P 71 Tempus. 2003.
4. ↑  Ervan G. Garrison: *. A history of engineering and technology: artful methods*, p 111
5. ↑   เก็บถาวร 2019-02-22 ที่ เวย์แบ็กแมชชีน History World
6. ↑  NOVA
การออกเสียงคำว่าลอก็อม, example #1

การออกเสียงคำว่าลอก็อม ต่อด้วยประโยค "*det är lagom temperatur*" แปลว่า "อุณหภูมิกำลังพอดี พูดโดยชายอายุ 35 ปี

---

*หากมีปัญหาในการเล่นไฟล์นี้ ดูที่ วิธีใช้สื่อ*


การออกเสียงคำว่าลอก็อม, example #2

การออกเสียงคำว่า *ลอก็อม* พูดโดยผู้ชาย

---

*หากมีปัญหาในการเล่นไฟล์นี้ ดูที่ วิธีใช้สื่อ*

***ลอก็อม*** (สวีเดน: *lagom*) เป็นคำภาษาสวีเดน มีความหมายว่า "ไม่มากหรือไม่น้อยไป" "ไม่เยอะเกิน" ใช้สื่อถึงปริมาณที่ "พอดี"

แม้คำว่า *เพียงพอ* และ *ปานกลาง* อาจสื่อถึงการงดเว้น ยากลำบาก หรือล้มเหลว คำว่า *ลอก็อม* สื่อความหมายไปทางความเหมาะสม โดยไม่จำเป็นว่าต้องสมบูรณ์แบบ ชาวสวีเดนมีคำพูดที่ว่า "*Lagom är bäst*" แปลอย่างตรงตัวว่า "ความพอดีดีที่สุด"

การใช้คำ
--------

คำว่า *ลอก็อม* มักถูกใช้เป็นคำวิเศษณ์ เช่น ในประโยค "*Han är lagom lång*" (แปลแบบตรงตัวว่า "เขาสูงกำลังพอดี") และยังสามารถใช้ในรูปแบบของคำคุณศัพท์ เช่น "*Klänningen var lagom för henne*" (แปลแบบตรงตัวว่า "ชุดกระโปรงเหมาะกับเธอ"),

คำว่าลอก็อมสามารถใช้ได้กับแทบทุกอย่างตั้งแต่อาหารและเครื่องดื่ม ไปจนถึงกฎหมายลิขสิทธิ์และปริมาณการปล่อยคาร์บอนไดออกไซด์

ความสำคัญทางวัฒนธรรม
--------------------

ค่านิยมของ "ความพอเพียง" สามารถเปรียบเทียบได้กับสำนวน "less is more" (การที่มีน้อยคือการที่มีมาก) ที่ตรงข้ามกับ "ยิ่งเยอะยิ่งดี" มักถูกมองในด้านดี เป็นตัวเลือกที่ยั่งยืน ตรงข้ามกับการสะสมของมากมายในแบบบริโภคนิยม (consumerism) ตัวอย่างเช่น "ทำไมฉันจะต้องต้องการมากกว่าสองอัน?" *Det är* [มัน] ลอก็อมแล้ว นอกจากนี้ยังอาจถูกมองในด้านการอดกลั้น เช่นในเชิง "คุณไม่ควรจะทำตัวดีเกินไป หรือรวยเกินไป"

อ้างอิง
-------

1. ↑  "Lagom", saob.se. Åtkomst den 2 september 2017.
2. ↑  lexikon.nada.kth.se, Lexin, Swedish-English dictionary.
3. ↑  AtKisson, Alan. The Right Amount, 2000.
4. ↑  Gustavsson, 1995.

แหล่งข้อมูลอื่น
---------------

* The Swedish Academy's dictionary, *Svenska Akademiens ordbok*.
**"เซียนตัดเซียน"** เป็นซิงเกิลของวงเจ็ตเซ็ตเตอร์ ในปี พ.ศ. 2554 ประพันธ์เนื้อร้อง-แต่งทำนองโดย Ojets และเรียบเรียงโดย เจ็ตเซ็ตเตอร์ มิวสิกวิดีโอนี้เผยแพร่ครั้งแรกในยูทูบวันที่ 18 มกราคม พ.ศ. 2556 เป็นเพลงเร็วอารมณ์เศร้ามหาสนุกเพลงแรก­ของวง

เนื้อหาเพลงถ่ายทอดถึงความรู้สึกผิดหวังจากค­นรักที่ให้ความเชื่อใจ และมอบความรักให้ไปทั้งหมดแล้ว แต่กลับต้องมาโดนหลอกแบบไม่รู้เนื้อรู้ตัว­มาก่อน และแอบรู้สึกเสียหน้าเพราะคิดว่าผู้ชายอย่­างเราไม่น่าจะโดนหลอกได้ อุปมานว่า 

ด้านดนตรี เป็นสไตล์ Rock & Soul และคงรูปแบบการเรียบเรียงดนตรีในแบบ JETSET'ER ทุกประการ คือฟังง่ายและมีรายละเอียดทั้งกีตาร์ เบส กลอง เครื่องเป่า คอรัส และ ออร์แกน (โดยได้พี่บี วง ETC. ช่วยอัดให้) พิเศษยิ่งขึ้นด้วยการอัดสดเครื่องดนตรีทุก­ชิ้น นอกจากควมแปลกใหม่ด้านเนื้อหาที่แตกต่างไป­จากเพลงอื่น ๆ ของวงแล้ว

การตอบรับ
---------

เพลง "เซียนตัดเซียน" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 4 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 33 |
|

อ้างอิง
-------

1. ↑  Seed Chart Top 20 ประจำวันที่ 10 กุมภาพันธ์ 2556
2. ↑  [VIRGIN HITZ CHART TOP 40 วันอาทิตย์ที่ 24 กุมภาพันธ์ 2556]
**โกลกุมบัซแห่งวิชัยนคร** (Gol Gumbaz) เป็นสถานที่ฝังพระศพของสุลต่านมุฮัมเม็ด อะดีล ชาห์แห่งจักรวรรดิอะดีล ชาห์ ตั้งอยู่ที่เมืองวิชัยปุระ (หรือ พีชปุระ, รัฐกรณาฏกะ, ประเทศอินเดีย เริ่มก่อสร้างในปี 1626 และเสร็จในปี 1656 ชื่อของโกลกุมบัซมาจากโกลกุมมต (*Gola gummata*) หรือ โกลโกมบาด (*Gol Gombadh*) อันแปลว่าโดมทรงกลม ("circular dome") โกลกุมบัซสร้างขึ้นด้วยสถาปัตยกรรมอินโด-อิสลาม

โครงสร้างค่ำยันของโดมบนอาคารนั้นเป็นส่วนโค้ง (arches) แปดอันที่ตัดกันภายในสี่เหลี่ยมจัตุรัสสองอันที่ไขว่กัน ทำให้เกิดรูปเพนเดนทีฟภายใน รอบอาคารมีหอคอยสี่หอ ในแต่ละหอมีบันไดที่เมื่อไต่ขึ้นไปบนสุดจะเชื่อมต่อเข้ากับโถงทางเดินกลม (round gallery) รอบโดม ที่ซึ่งมีคุณสมบัติเป็นวิสเพอริงแกลเลอรี (whispering gallery) ที่ซึ่งทำให้เสียงที่เบาที่สุดสามารถสะท้อนและดังขึ้นจนได้ยินได้จากอีกฝั่งของอาคาร

ระเบียงภาพ
----------

* 
* 
* วิสเพอริงแกลเลอรีในโดมของโกลกุมบัซวิสเพอริงแกลเลอรีในโดมของโกลกุมบัซ
* 
* ภาพจากราวปี 1860ภาพจากราวปี 1860
* 
* 
* ฟาซาดตะวันตกฟาซาดตะวันตก
* 
* 
* ปืนใหญ่โบราณปืนใหญ่โบราณ
* 
* 
* ภายในภายใน

อ้างอิง
-------


คอมมอนส์ มีภาพและสื่อเกี่ยวกับ:  
**โกลกุมบัซ**

* Gol Gumbad on Archaeological Survey of India website
* ArchNet digital library
* The Institute of Oriental Culture, University of Tokyo, Tokyo
* Listen to unique sound recordings in Gol Gumbad: acoustics described
* Magnificent Architectural Features of Gol Gumbaz in Bijapur
**โกรีว อาซาดะ** (10 มีนาคม ค.ศ. 1734 ( 10 มีนาคม - 25 มิถุนายน 1799) เป็น นักดาราศาสตร์ ชาวญี่ปุ่นในสมัยเอโดะ

ชีวประวัติ
----------

เกิดที่แคว้นบุงโงะ (ปัจจุบันคือเมืองคิตสึกิ จังหวัดโออิตะ)  บ้างก็บอกว่าเดิมนามสกุลของเขาคืออายาเบะ (綾部)

เขาสนใจวัตถุทางดาราศาสตร์มาตั้งแต่เด็ก และเริ่มสังเกตการณ์ทางดาราศาสตร์อย่างเต็มรูปแบบเมื่ออายุประมาณ 20 ปี เขาศึกษาดาราศาสตร์และการแพทย์ด้วยตัวเอง จากการอ่านหนังสือ

ว่ากันว่าเขาค้นพบกฎข้อที่ 3 ของเคปเลอร์ด้วยตัวเอง และเนื้อหาของกฎนั้นอธิบายไว้ในหนังสือ "กฎแปลก ๆ ระยะทางห้าดาว" (五星距地之奇法)

ในปีโฮเรียกุที่ 13 (ค.ศ. 1763) เขายังได้ทำนายสุริยุปราคา โดยใช้กฎของเคปเลอร์ สุริยุปราคานี้ไม่ได้ถูกบันทึกไว้ในปฏิทินโฮเรียกุ ซึ่งใช้อยู่ในขณะนั้น จึงทำให้เขามีชื่อเสียงขึ้นมา

เขาได้สร้างแผนที่สังเกตการณ์พื้นผิวดวงจันทร์ที่เก่าแก่ที่สุดของญี่ปุ่นขึ้นโดยใช้กล้องโทรทรรศน์เกรกอรีกำลังขยายสูงตัวแรกที่นำเข้าจากฮอลันดา เมื่อเขาส่งจดหมายถึงมิอุระเกี่ยวกับสุริยุปราคาที่จะเกิดขึ้นในอีกแปดปีต่อมาในปี 1778 เขาได้รวมแผนที่สังเกตการณ์ดวงจันทร์ไว้ด้วย โดยโทชิโอะ คาเงะได้ค้นเจอเข้าขณะที่รวบรวมข้อมูลสำหรับเขียนหนังสือ

หลุมอุกกาบาตบนดวงจันทร์ ชื่อ Asada ตั้งชื่อตามเขา

 อนุสาวรีย์โกรีว อาซาดะ

อ้างอิง
-------

1. 1 2 3  *江戸時代人物控１０００*, 山本博文監修, 小学館, 2007, p. 13-14, ISBN 978-4-09-626607-6`{{citation}}`: CS1 maint: others (ลิงก์)
2. 1 2 3  麻田 剛立（あさだ ごうりゅう） 杵築市、2020年2月13日閲覧。
3. ↑  上田正昭、津田秀夫、永原慶二、藤井松一、藤原彰、『コンサイス日本人名辞典 第5版』、株式会社三省堂、2009年　24頁。
4. ↑  『月のえくぼ（クレーター）を見た男 麻田剛立』。
โรเมโอและจูเลียต จูบกันในภาพเขียนของแฟรงก์ ดิกซี
**การจูบ** คือการนำเอาริมฝีปากสัมผัสกับร่างกายของอีกคนหนึ่ง การแสดงการจูบในแต่ละวัฒนธรรมมีความหมายที่แตกต่างกันไป การจูบอาจเพื่อแสดงความรักหรือความใคร่ ความนับถือ การทักทายและแสดงความโชคดี การจูบในหลายวัฒนธรรมทั่วโลกโดยมากจะเป็นการแสดงความรัก ในบางวัฒนธรรมการจูบเป็นการทักทาย โดยเฉพาะประเทศในยุโรป แต่ในบางครั้งการจูบก็ไม่ใช่สิ่งที่เกิดประจำวัน อย่างเช่นชนพื้นเมืองในออสเตรเลีย ชาวตาฮิติ หรือหลายเผ่าในแอฟริกา

การศึกษาเรื่องการจูบเริ่มในต้นศตวรรษที่ 20 โดยนักประวัติศาสตร์ธรรมชาติที่ชื่อ เออร์เนสต์ ครอว์ลีย์ เขียนไว้ว่า "การจูบเป็น การแสดงอเนกประสงค์ในชีวิตสังคมของความศิวิไลซ์ชั้นสูงกว่าของความรู้สึก ความใคร่ ความรัก (เพศ ความเป็นพ่อเป็นแม่ และความเป็นลูก) และความเคารพ" ครอว์เลย์ยังกล่าวว่า การสัมผัส "เป็นความรู้สึกของความเป็นแม่ และการจูบเป็นการสัมผัสและรูปแบบพิเศษของการติดต่อกันที่ใกล้ชิด" อย่างไรก็ตามเขากล่าวว่า การจูบเป็นเรื่องแปลกใน "กลุ่มผู้ไม่เจริญกว่า" แต่กระนั้นในบรรดาผู้มีความศิวิไลซ์สูงกว่า ครวว์ลีย์เห็นความแตกต่างว่า การจูบในอียิปต์โบราณไม่เป็นที่รู้จัก แต่ก็แสดงให้เห็นดีในกรีกยุคต้น, อัสซีเรียและอินเดีย

การจูบกันของความรักนั้น นักมานุษยวิทยาในศตวรรษที่ 19 ที่ชื่อเซแซร์ ลอมโบรโซ ระบุมีต้นกำเนิดและพัฒนามาจากการจูบของมารดา ครอว์เลย์สนับสนุนมุมมองนี้โดยกล่าวว่า ในสังคมญี่ปุ่น ก่อนศตวรรษที่ 20 "เป็นสิ่งที่ไม่ตระหนักถึง ยกเว้นเพียงมารดาจูบทารกของเธอ" ขณะที่ในแอฟริกาและคนป่าเถื่อนไร้ศาสนาภรรยาหรือคนรักกันต่างก็ไม่จูบกัน อย่างไรก็ตามในวัฒนธรรมกรีกและละติน การจูบกันถือเป็นเรื่องปกติ เมื่อพ่อแม่จูบลูกของเขาหรือคนรัก หรือคนแต่งงานกันแล้วต่างก็จูบกัน การจูบในสังคมตะวันตกยังมีใช้ในพิธีกรรมทางศาสนาหลายอย่าง เพื่อแสดงความศักดิ์สิทธิ์

อ้างอิง
-------


คอมมอนส์ มีภาพและสื่อเกี่ยวกับ:  
**การจูบ**

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2009-03-03. สืบค้นเมื่อ 2010-02-11.
2. 1 2 3  Crawley, Ernest. *Studies of Savages and Sex*, Kessinger Publishing (revised and reprinted) (2006)
3. ↑  Lobroso, Cesare. cited by Havelock Ellis, *Sexual Selection in Man: Studies in the Psychology of Sex, iv. Philadelphia, (1905), pg. 218*
**โมดูลัสของแรงบีบอัด** หรือ **บัลก์ มอดุลัส** (bulk modulus) (*K*) คือ การเปลี่ยนแปลงของปริมาตรสัมพัทธ์ของวัตถุที่มีต่อการเปลี่ยนแปลงความดัน ซึ่งจำเป็นในการวัดความต้านทานของวัตถุที่มีต่อการบีบอัด *อย่างสม่ำเสมอ*

ค่าโมดูลัสของแรงบีบอัดของของไหลหรือของแข็ง เขียนอยู่ในรูปสมการได้เป็น

{\displaystyle K=-V{\frac {\partial P}{\partial V}}}
เมื่อ *P* คือความดันและ *V* คือปริมาตร

โมดูลัสของแรงบีบอัดจึงวัดการตอบสนองต่อความดันด้วยการเปลี่ยนแปลงปริมาตรสัมพัทธ์ ซึ่งจำเป็นในการวัดความต้านทานของวัตถุที่มีต่อการบีบอัดอย่างสม่ำเสมอ ยังมีค่ามอดุลัสอื่น ๆ ใช้บรรยายการตอบสนองของวัสดุ (ความเครียด) ต่อความเค้นประเภทอื่น เช่น โมดูลัสของแรงเฉือน บรรยายการสนองต่อความเฉือน และมอดุลัสของยัง บรรยายการตอบสนองต่อการดึงเชิงเส้น

หากกล่าวโดยชัดเจนแล้ว บัลก์ มอดุลัสเป็นปริมาณทาง เทอร์โมไดนามิกส์ จำเป็นในการระบุว่าอุณหภูมิเปลี่ยนแปลงอย่างไรในการระบุค่าโมดูลัสของแรงบีบอัด กล่าวคือ ต้องกำหนดอุณหภูมิคงที่ ({\displaystyle K\_{T}}), เอนทาลปีคงที่ (อะเดียบาติก {\displaystyle K\_{S}}) หรือตัวแปรอื่น ๆ ที่เป็นไปได้ ในทางปฏิบัติแล้ว ความแตกต่างจะมีความหมายสำหรับแก๊สเท่านั้น

ค่าส่วนกลับของโมดูลัสของแรงบีบอัด เรียกว่า compressibility ของสาร

สำหรับแก๊ส ค่า adiabatic bulk modulus {\displaystyle K\_{S}} กำหนดโดยประมาณคือ

{\displaystyle K\_{S}=\kappa \,P}
เมื่อ

κ คือ adiabatic index บางครั้งเรียกว่า γ
*P* คือ ความดัน
ค่า adiabatic bulk modulus จะควบคุม อัตราเร็วเสียง (สำหรับคลื่นความดัน) ในวัสดุ ของแข็งสามารถส่งผ่าน คลื่นตามขวาง ได้ โดยกรณีนั้นค่า โมดูลัสของแรงเฉือน จะเป็นตัวการหลักในการอธิบาย

ตัวอย่าง
--------

* น้ำ: 2.2×109 Pa
* อากาศ: 1.42×105 Pa
* Steel: 1.6×1011 Pa
* ฮีเลียม แข็ง (ประมาณ) : 5×107 Pa

แหล่งข้อมูลอื่น
---------------

* ศูนย์การศึกษาฟิสิกส์ มหาวิทยาลัยมหิดล เก็บถาวร 2006-10-28 ที่ เวย์แบ็กแมชชีน รวบรวมแหล่งความรู้เกี่ยวกับฟิสิกส์ และคณิตศาสตร์ รวมทั้งเว็บบอร์ดสำหรับแลกเปลี่ยนความคิดเห็น โจทย์ เกี่ยวกับฟิสิกส์ รวมทั้งข้อมูลเกี่ยวกับฟิสิกส์โอลิมปิก และฟิสิกส์ สอวน.
* มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์การศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนนา กรมหลวงนราธิวาสราชนครินทร์ (สอวน.) รวบรวมโจทย์ฝึกฝนลับสมอง และสนทนาวิชาการ เกี่ยวกับวิทยาศาสตร์ รวมทั้งข้อมูลเกี่ยวกับโครงการโอลิมปิกวิชาการของ สอวน.
คาเลียวิกตอรีเอ (ถนนแห่งชัยชนะ) ในบูคาเรสต์
**การท่องเที่ยวในประเทศโรมาเนีย** มุ่งเน้นไปที่ภูมิทัศน์และประวัติศาสตร์ของประเทศ

โรมาเนียดึงดูดนักท่องเที่ยวต่างชาติจำนวน 9.33 ล้านคนในปี ค.ศ. 2016 ตามข้อมูลของธนาคารโลก

ภาคการท่องเที่ยวของประเทศโรมาเนียมีส่วนช่วยสนับสนุนโดยตรงจำนวน 2.09 พันล้านยูโรต่อผลิตภัณฑ์มวลรวมภายในประเทศ (จีดีพี) ในปี ค.ศ. 2015 ซึ่งสูงกว่าปี ค.ศ. 2014 เล็กน้อย และได้รับการจัดให้อยู่ในอันดับที่ 72 ของโลก นำหน้าประเทศสโลวาเกียและบัลแกเรีย แต่ตามหลังประเทศโครเอเชียและสาธารณรัฐเช็ก ผลรวมการท่องเที่ยวของภาคเศรษฐกิจทั้งหมดของโรมาเนีย ซึ่งรวมถึงการลงทุนและการใช้จ่ายโดยภาคธุรกิจนี้ มีมูลค่าประมาณ 8.3 พันล้านยูโรในปี ค.ศ. 2015 โดยเพิ่มขึ้น 3.4 เปอร์เซนต์เมื่อเทียบกับปี ค.ศ. 2014 

ในช่วง 3 เดือนแรกของปี ค.ศ. 2017 มีนักท่องเที่ยวต่างชาติจำนวน 2.06 ล้านคน เทียบกับช่วง 3 เดือนเดียวกันของปีก่อน จำนวนนักท่องเที่ยวต่างประเทศเพิ่มขึ้น 10.9 เปอร์เซนต์ และพักค้างคืนในที่พักเพิ่มขึ้น 7.1 เปอร์เซนต์

เมืองที่มีผู้มาเยือนมากที่สุด ได้แก่ บูคาเรสต์, บราชอฟ, ซีบิว, กลุฌ-นาปอกา, ตีมีชออารา, ยัช และกอนสตันซา ส่วนแหล่งท่องเที่ยวทางธรรมชาติที่สำคัญที่สุดคือแม่น้ำดานูบ, เทือกเขาคาร์เพเทียน และทะเลดำ[]

จำนวนนักท่องเที่ยวแบ่งตามประเทศ
-------------------------------

ผู้มาเยือนประเทศโรมาเนียในช่วงระยะเวลาสั้น ๆ ส่วนใหญ่ในปี ค.ศ. 2016 มาจากประเทศต่อไปนี้ :

|
|  |
| อันดับ | ประเทศ | จำนวน (คน) |
| 1 |  เยอรมนี | 281,704 |
| 2 |  อิสราเอล | 251,908 |
| 3 |  อิตาลี | 233,787 |
| 4 |  ฝรั่งเศส | 145,584 |
| 5 |  สหราชอาณาจักร | 140,594 |
| 6 |  ฮังการี | 138,103 |
| 7 |  สหรัฐ | 137,586 |
| 8 |  โปแลนด์ | 102,854 |
| 9 |  สเปน | 97,661 |
| 10 |  บัลแกเรีย | 66,009 |
|  | รวมชาวต่างประเทศ | 2,471,412 |

อ้างอิง
-------

1. ↑  "Worldbank Tourism in Romania". *worldbank.org*. สืบค้นเมื่อ 5 พฤษภาคม 2017.
2. ↑  "??". สืบค้นเมื่อ 5 พฤษภาคม 2017.
3. ↑  "??" (PDF). สืบค้นเมื่อ 5 พฤษภาคม 2017.
4. ↑

หนังสืออ่านเพิ่ม
----------------

* *Tourism in the New Europe: The Challenges and Opportunities of EU Enlargement*. pp. 256–265.
* "Dracula tourism in Romania Cultural identity and the state". *Annals of Tourism Research*. pp. 746–765.
* "Rural tourism and livelihood strategies in Romania". *Journal of Rural Studies*. pp. 152–162.
* *OECD Tourism Trends and Policies 2012*. pp. 397–402
* *The Report: Romania 2008*. pp. 98–100.
* *Geography of Travel and Tourism*. pp. 286–287.
* *Yahoo News* article
* *The Financial Times* article
* *International Medical Travel Journal* article

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การท่องเที่ยวในประเทศโรมาเนีย**

* Official Tourism Site of Romania เก็บถาวร 2020-10-01 ที่ เวย์แบ็กแมชชีน